**PRIJEDLOG**

Na temelju članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23), **Općinsko vijeće Općine Martijanec na svojoj 18. sjednici održanoj 27. rujna 2023. godine, donosi slijedeću**

**ODLUKU
o potvrđivanju članstva Općine Martijanec u udruzi „Lokalna akcijska grupa - IZVOR“**

**I.**

Općina Martijanec, kao osnivač udruge „Lokalna akcijska grupa - IZVOR“, ovom Odlukom potvrđuje svoje članstvo u navedenoj udruzi. Udruga je osnovana s ciljem promicanja zajedničkih interesa općina i gradova koji su dio LAG-a „Izvor“, te u svrhu poticanja ukupnog i ruralnog razvoja, te razvijanja sinergije i umrežavanja među svim relevantnim sudionicima.

**II.**

Ova Odluka donosi se u svrhu prijave udruge „Lokalna akcijska grupa - IZVOR“ na Natječaj za odabir lokalnih akcijskih grupa za programsko razdoblje 2023.-2027., unutar intervencije 77.06. „Potpora LEADER (CLLD) pristupu“, koji je raspisan od strane Agencije za plaćanja u poljoprivredi, ribarstvu i ruralnom razvoju Republike Hrvatske, prema Strateškom planu Zajedničke poljoprivredne politike za razdoblje 2023. - 2027.

**III.**

Zbog iznimne hitnosti, ova odluka supa na snagu dan nakon objave u „Službenom vjesniku Općine Martijanec“.

KLASA: 972-03/23-01/1

URBROJ: 2186-19-01-23-1

U Martijancu, 27.rujna 2023. godine

 **Predsjednik Općinskog vijeća**

 **Stjepan Golubić, ing.**

**O B R A Z L O Ž E N J E**

**UZ PRIJEDLOG ODLUKE O POTVRĐIVANJU ČLANSTVA OPĆINE MARTIJANEC U UDRUZI „LOKALNA AKCIJSKA GRUPA – IZVOR“**

**I. PRAVNI TEMELJ ZA DONOŠENJE ODLUKE**

Pravi temelj za donošenje Odluke o potvrđivanju članstva Općine Martijanec u udruzi „Lokalna akcijska grupa – IZVOR“ je članak 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23).

**II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

Razlog donošenja ove Odluke leži u potrebi prijave udruge „Lokalna akcijska grupa - IZVOR“ na aktualni Natječaj za odabir lokalnih akcijskih grupa za programsko razdoblje 2023.-2027. Natječaj je dio intervencije 77.06, „Potpora LEADER (CLLD) pristupu“ i raspisan je od strane Agencije za plaćanja u poljoprivredi, ribarstvu i ruralnom razvoju Republike Hrvatske. Ovo je u skladu sa Strateškim planom Zajedničke poljoprivredne politike za razdoblje 2023.-2027. Iako je Općine Martijanec već punopravan član i jedan od osnivača LAG-a „IZVOR“, ovaj korak je neophodan zbog ispunjenja formalnih i birokratskih uvjeta nametnutih od strane APPRRR-a i Ministarstva poljoprivrede. Obzirom da je rok prijave na natječaj 29.09.2023. godine potrebno je hitno stupanje odluke na snagu.

**III. SREDSTAVA POTREBNA ZA PROVOĐENJE ODLUKE**

Za provođenje ove Odluke nije potrebno osigurati dodatna sredstva u Proračunu Općine Martijanec za 2023. godinu.